**บันทึกรายงานการประชุมสภาเทศบาลตำบลหนองคล้า**

**สมัยสามัญ สมัยที่ ๓ ประจำปี พ.ศ.๒๕๖๓**

**วันจันทร์ที่ ๒๔ สิงหาคม พ.ศ.๒๕๖๓**

**ณ ห้องประชุมสภาเทศบาลตำบลหนองคล้า**

**-----------------------------------------**

**สมาชิกสภาฯมาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
|  | นายชรวัตร อ้นสุวรรณ | ประธานสภาเทศบาลฯ | ชรวัตร อ้นสุวรรณ |
|  | นายนวินวิชญ์ สินทวีทรัพย์ | สมาชิกสภาเทศบาล | นวินวิชญ์ สินทวีทรัพย์ |
|  | นายอภิชาติ สมบูรณ์ธรรม | สมาชิกสภาเทศบาล | อภิชาติ สมบูรณ์ธรรม |
|  | นายบูชิต ผลอุทิศ | รองประธานสภาเทศบาลฯ | บูชิต ผลอุทิศ |
|  | นางสุกานดา อร่ามฉาย | สมาชิกสภาเทศบาล | สุกานดา อร่ามฉาย |
|  | นายปานทิพย์ อินทรังษี | สมาชิกสภาเทศบาล | ปานทิพย์ อินทรังษี |
|  | นายชัยสิทธิ์ เตชะดำรงธรรม | สมาชิกสภาเทศบาล | ชัยสิทธิ์ เตชะดำรงธรรม |
|  | นายจุมพล พงษ์พานิช | สมาชิกสภาเทศบาล | จุมพล พงษ์พานิช |
|  | นางสำเนา อุตโมท | สมาชิกสภาเทศบาล | สำเนา อุตโมท |

**สมาชิกสภาฯไม่มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
|  | นายชลัช กิ่งมณี | สมาชิกสภาเทศบาล | - |
|  | นายชัยวัฒน์ สุทธิพานิช | สมาชิกสภาเทศบาล |  |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| **๑.** | นายทรงวุฒิ เสริมสัย | นายกเทศมนตรีฯ | ทรงวุฒิ เสริมสัย |
|  | นายชาญธวัช รัตนวงศ์ | รองนายกเทศมนตรีฯ | ชาญธวัช รัตนวงศ์ |
|  | นางณทีร์ นวพรเพิ่ม | รองนายกเทศมนตรีฯ | ณทีร์ นวพรเพิ่ม |
|  | นายสมเกียรติ หิรัญรังษี | เลขานุการนายกเทศมนตรี | สมเกียรติ หิรัญรังษี |
|  | นายเกื้อ ราชกิจ | ที่ปรึกษานายกเทศมนตรี | เกื้อ ราชกิจ |
|  | นายอภิรักษ์ อุทัยรัศมี | หัวหน้าสำนักปลัดฯ | อภิรักษ์ อุทัยรัศมี |
|  | นายอดิศักดิ์ พึ่งฝั่ง | ผอ.กองสวัสดิการสังคม | อดิศักดิ์ พึ่งฝั่ง |
|  | นายอรรถพล เจริญนาน | ประธานชุมชนทุ่งเบญจา | อรรถพล เจริญนาน |
|  | นายป้อ ใจกล้า | ผอ.กองช่าง | ป้อ ใจกล้า |
|  | นางวนิดา ผลอุทิศ | นักวิเคราะห์นโยบายและแผน | วนิดา ผลอุทิศ |
|  | นางสาวปาริชาติ ทวีบวรรัตน์ | นักวิชาการพัสดุ | ปาริชาติ ทวีบวรรัตน์ |

**เริ่มประชุม ๑๔.๐๐ น.**

**นายนวินวิชญ์ สินทวีทรัพย์**

เลขานุการสภาฯ -บัดนี้ เวลา ๑๔.๐๐ น.

 - ครับ ประธานสภาฯ ได้เดินทางมาถึงแล้วนะครับ ขออนุญาตเปิดนะครับ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติม (ฉบับที่ ๒) พ.ศ.๒๕๕๔ ข้อ ๒๕ เมื่อถึงกำหนดเวลานัดประชุมแล้ว ให้เลขานุการสภาท้องถิ่นตรวจสอบรายชื่อสมาชิกสภาท้องถิ่นผู้มาประชุมที่ได้ลงชื่อไว้ว่าครบองค์ประชุมหรือไม่ เมื่อมีผู้มาประชุมครบองค์ประชุม ให้เลขานุการสภาท้องถิ่นให้สัญญาณเรียกสมาชิกสภาท้องถิ่นเข้าห้องประชุม ซึ่งเป็นตามระเบียบเทศบาล พ.ศ.๒๔๙๖ และที่แก้ไขเพิ่มเติมฉบับที่ ๑๓ พ.ศ. ๒๕๕๒ มาตรา ๒๗ การประชุมสภาท้องถิ่นต้องมีสมาชิกสภาฯ ไม่น้อยกว่ากึ่งหนึ่ง ซึ่งจำนวนสมาชิกสภาฯ ที่มีอยู่ ๙ ท่านครับ ถือว่าเกินกึ่งหนึ่ง ครบองค์ประชุมนะครับ ก่อนเปิดประชุมขอเชิญท่านประธานสภาฯ จุด ธูปเทียน บูชาพระรัตนตรัย ครับ

**นายชรวัตร อ้นสุวรรณ**

ประธานสภาฯ - ต้องขอโทษทุกท่านที่มาช้าครับ ขออนุญาตเปิดประชุมสภาสมัยสามัญ สมัยที่ ๓ ประจำปี พ.ศ.๒๕๖๓ วันที่ ๒๔ สิงหาคม ๒๕๖๓ เวลา ๑๔.๐๐ น. ณ ห้องประชุมสภาเทศบาลตำบลหนองคล้า

**ระเบียบวาระที่ ๑ เรื่อง ประธานแจ้งให้ที่ประชุมทราบ**

**นายชรวัตร อ้นสุวรรณ**

ประธานสภาฯ - ไม่มีนะครับ

**ระเบียบวาระที่ ๒ เรื่องรับรองรายงานการประชุมสมัยสามัญ สมัยที่ ๒ ประจำปี ๒๕๖๒ เมื่อวันที่ ๒๒**

 **พฤษภาคม ๒๕๖๓**

**นายชรวัตร อ้นสุวรรณ**

ประธานสภาฯ - ขอให้ท่านสมาชิกสภาฯ ตรวจรายงานการประชุม ถ้ามีข้อแก้ไขแจ้งได้เลย

 ครับ

 - ถ้าไม่มีนะครับ ผมขอมติที่ประชุมด้วยครับ

**มติที่ประชุม** มติที่ประชุมเห็นชอบ รับรองรายงานการประชุมสภาเทศบาลตำบลหนองคล้า สมัยสามัญ สมัยที่ ๒ เมื่อวันที่ ๒๒ พฤษภาคม พ.ศ. ๒๕๖๓

รับรองรายงานการประชุม จำนวน ๗ เสียง

ไม่รับรอง จำนวน - เสียง

งดออกเสียง จำนวน ๒ เสียง

**มติที่ประชุมเห็นชอบนะครับ**

**ระเบียบวาระที่ ๓ เรื่อง กระทู้ถาม**

**นายชรวัตร อ้นสุวรรณ**

ประธานสภาฯ - ไม่มีนะครับ

**ระเบียบวาระที่ ๔ เรื่องคณะกรรมการสภาท้องถิ่นตั้งขึ้นพิจารณาเสร็จแล้ว**

**นายชรวัตร อ้นสุวรรณ**

ประธานสภาฯ - ไม่มีนะครับ

**ระเบียบวาระที่ ๕**  **พิจารณาร่างเทศบัญญัติงบประมาณรายจ่ายประจำปี พ.ศ. ๒๕๖๔ ขอเชิญผู้ยื่นญัตติ**

 **ครับ**

**นายทรงวุฒิ เสริมสัย**

นายกเทศมนตรีฯ - เรียนท่านประธานสภาฯ ผมนายทรงวุฒิ เสริมสัย นายกเทศมนตรีตำบล

หนองคล้าขอเสนอญัตติ เรื่อง พิจารณาร่างเทศบัญญัติงบประมาณรายจ่ายประจำปี ๒๕๖๔ เพื่อให้ท่านประธานสภาฯ และสมาชิกสภาเทศบาลทุกท่านได้ทราบถึงสถานการณ์คลังของเทศบาล ตลอดจนหลักการและเหตุผลตามแนวนโยบายในการดำเนินงานในปีงบประมาณ พ.ศ. ๒๕๖๔ โดยมีหลักการและเหตุผลดังนี้

 หลักการ

**งบประมาณรายรับทั้งสิ้น ยอดรวม ๔๖,๙๖๐,๔๖๐.-บาท**

แยกรายละเอียดได้ดังนี้

- หมวดภาษีอากร ยอดรวม ๑,๘๐๐,๐๐๐.-บาท

- หมวดค่าธรรมเนียม ค่าปรับ และใบอนุญาต

ยอดรวม ๖๐๑,๐๐๐.-บาท

- หมวดรายได้จากทรัพย์สิน ยอดรวม ๑,๒๘๐,๐๐๐.-บาท

- หมวดรายได้เบ็ดเตล็ด ยอดรวม ๔,๐๐๐.-บาท

- หมวดรายได้จากการลงทุน ยอดรวม ๑๐,๐๐๐.-บาท

- หมวดภาษีจัดสรร ยอดรวม ๒๒,๔๖๕,๐๐๐.-บาท

- หมวดเงินอุดหนุนทั่วไป ยอดรวม ๒๐,๘๐๐,๔๖๐.-บาท

**งบประมาณรายจ่ายทั้งสิ้น ยอดรวม ๔๖,๙๖๐,๔๖๐.-บาท**

แยกรายละเอียดตามแผนงานได้ดังนี้

**ก.ด้านบริหารทั่วไป**

๑. แผนงานบริหารทั่วไป ยอดรวม ๑๓,๙๑๓,๑๗๐.-บาท

๒. แผนงานการรักษาความสงบภายในยอดรวม ๒,๓๓๔,๐๐๐.-บาท

**ข. ด้านบริการชุมชนและสังคม**

๑. แผนงานการศึกษา ยอดรวม ๘,๔๗๕,๖๔๙.-บาท

๒. แผนงานสาธารณสุข ยอดรวม ๒,๗๔๘,๓๖๐.-บาท

๓. แผนงานเคหะและชุมชน ยอดรวม ๖,๖๔๐,๐๔๐.-บาท

๔. แผนงานสังคมสงเคราะห์ ยอดรวม ๑,๑๗๘,๖๐๐-บาท

๕. แผนงานสร้างความเข้มแข็งของชุมชน ยอดรวม ๑๐๐,๐๐๐.-บาท

๖. แผนงานการศาสนา วัฒนธรรมและนันทนาการ

 ยอดรวม ๒๖๐,๐๐๐.-บาท

**ค. ด้านเศรษฐกิจ**

 ๑. แผนงานอุตสาหกรรมและการโยธา ยอดรวม ๗๓๖,๖๐๐.-บาท

 ๒. แผนงานการพาณิชย์ ยอดรวม - บาท

**ง. ด้านการดำเนินงานอื่น**

๑. แผนงานงบกลาง ยอดรวม ๑๐,๕๗๔,๐๔๑.-บาท

เหตุผล

-เพื่อใช้ในการดำเนินงานตามนโยบายที่ได้วางไว้ตามแผนพัฒนาท้องถิ่นตลอดปีงบประมาณ พ.ศ. ๒๕๖๔ จึงเสนอร่างเทศบัญญัติงบประมาณรายจ่ายประจำปีงบประมาณ พ.ศ. ๒๕๖๔ เพื่อสภาเทศบาลพิจารณาให้ความเห็นชอบต่อไป

**นายชรวัตร อ้นสุวรรณ**

ประธานสภาฯ - ครับ ญัตตินี้เป็นการพิจารณาร่างเทศบัญญัติงบประมาณรายจ่ายประจำปีงบประมาณ พ.ศ. ๒๕๖๔ วาระรับหลักการ ขอให้สมาชิกสภาฯ ช่วยกันพิจารณาครับ ท่านใดต้องการสอบถามเพิ่มเติม เชิญครับ

**นายชรวัตร อ้นสุวรรณ**

ประธานสภาฯ - ครับมีสมาชิกสภาฯ ท่านใดอภิปรายเพิ่มเติมหรือไม่ครับ

 - ไม่มีท่านใด อภิปรายเพิ่มเติมนะครับ

 - ถ้าไม่มีผมขอมติที่ประชุมรับหลักการแห่งร่างเทศบัญญัติงบประมาณรายจ่าย ประจำปี พ.ศ.๒๕๖๔ ด้วยครับ

**มติที่ประชุม** มติที่ประชุมเห็นชอบ รับหลักการแห่งร่างเทศบัญญัติงบประมาณรายจ่ายประจำปี พ.ศ.๒๕๖๔

รับรอง รับหลักการร่างเทศบัญญัติฯ จำนวน ๗ เสียง

ไม่รับรอง จำนวน - เสียง

งดออกเสียง จำนวน ๒ เสียง

**มติที่ประชุมเห็นชอบรับหลักการแห่งร่างเทศบัญญัติงบประมาณรายจ่ายประจำปี พ.ศ. ๒๕๖๔ นะครับ**

**นายชรวัตร อ้นสุวรรณ**

ประธานสภาฯ - ครับ ต่อไปครับ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติม ฉบับที่ ๒ พ.ศ.๒๕๕๔ ข้อ ๔๙ ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียดและที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย ขอให้สมาชิกสภาฯ ทุกท่านเลือกคณะกรรมการแปรญัตติและกำหนดวันแปรญัตติด้วยครับ

**นายบูชิต ผลอุทิศ**

รองประธานสภาฯ - เรียนท่านประธานสภาฯ ท่านผู้บริหารฯ ผมนายบูชิต ผลอุทิศ รองประธานสภาเทศบาลตำบลหนองคล้า เขต ๒ ขอเสนอ ๓ ท่านครับ

**นายชรวัตร อ้นสุวรรณ**

ประธานสภาฯ - ครับท่านบูชิตฯ เสนอ ๓ ท่านนะครับ มีสมาชิกสภาท่านใดเสนอท่านอื่นอีกหรือไม่ครับ

 - ถ้าไม่มี ผมขอมติรับรองด้วยครับ

**มติที่ประชุม** มติที่ประชุมเห็นชอบให้มีคณะกรรมการแปรญัตติจำนวน ๓ ท่าน

รับรองคณะกรรมการแปรญัตติ จำนวน ๗ เสียง

ไม่รับรอง จำนวน - เสียง

งดออกเสียง จำนวน ๒ เสียง

**มติที่ประชุมเห็นชอบ**

**นายชรวัตร อ้นสุวรรณ**

ประธานสภาฯ - ต่อไปขอเชิญสมาชิกสภาฯ เลือกคณะกรรมการแปรญัตติครับ

**นายปานทิพย์ อินทรังษี**

สมาชิกสภาฯ - เรียนท่านประธานสภาฯ ผมนายปานทิพย์ อินทรังษี ขอเสนอนายบูชิต ผลอุทิศ ครับ

**นายบูชิต ผลอุทิศ**

รองประธานสภาฯ - ผมขอสละสิทธิ์ครับ

**นายชัยสิทธิ์ เตชะดำรงธรรม**

สมาชิกสภาฯ - เรียนท่านประธานสภาฯ ผมนายชัยสิทธิ์ เตชะดำรงธรรม สมาชิกสภาเทศบาลตำบลหนองคล้า เขต ๑ ขอเสนอนางสำเนา อุตโมท เป็นคณะกรรมการแปรญัตติท่านที่ ๑ ครับ

**นายชรวัตร อ้นสุวรรณ**

ประธานสภาฯ - ขอผู้รับรอง ๒ ท่านครับ

**นายปานทิพย์ อินทรังษี**

สมาชิกสภาฯ - เรียนท่านประธานสภาฯ ผมนายปานทิพย์ อินทรังษี สมาชิกสภาเทศบาลตำบลหนองคล้า เขต ๑ ขอรับรองครับ

**นายบูชิต ผลอุทิศ**

สมาชิกสภาฯ - เรียนท่านประธานสภาฯ ผมนายบูชิต ผลอุทิศ สมาชิกสภาเทศบาลตำบลหนองคล้า เขต ๒ ขอรับรองครับ

**นายชรวัตร อ้นสุวรรณ**

ประธานสภาฯ - ท่านใดเห็นชอบให้นางสำเนา อุตโมท เป็นคณะกรรมการท่านที่ ๑ ขอมติด้วยครับ

**มติที่ประชุม** มติที่ประชุมเห็นชอบให้นางสำเนา อุตโมท เป็นคณะกรรมการแปรญัตติท่านที่ ๑

รับรองเป็นคณะกรรมการแปรญัตติ ลำดับที่ ๑ จำนวน ๗ เสียง

ไม่รับรอง จำนวน - เสียง

งดออกเสียง จำนวน ๒ เสียง

**มติที่ประชุมเห็นชอบ**

**นายชรวัตร อ้นสุวรรณ**

ประธานสภาฯ - เสนอท่านที่ ๒ ครับ

**นายบูชิต ผลอุทิศ**

รองประธานสภาฯ - เรียนท่านประธานสภาฯ ผมนายบูชิต ผลอุทิศ รองประธานสภาเทศบาลตำบลหนองคล้า ขอเสนอนางสุกานดา อร่ามฉาย ครับ

**นางสุกานดา อร่ามฉาย**

สมาชิกสภาฯ - ดิฉันขอสละสิทธิ์ค่ะ

**นายชัยสิทธิ์ เตชะดำรงธรรม**

สมาชิกสภาฯ - เรียนท่านประธานสภาฯ ผมนายชัยสิทธิ์ เตชะดำรงธรรม สมาชิกสภาเทศบาลตำบลหนองคล้า เขต ๑ ขอเสนอนายปานทิพย์ อินทรังษี เป็นคณะกรรมการแปรญัตติ ท่านที่ ๒ ครับ

**นายชรวัตร อ้นสุวรรณ**

ประธานสภาฯ - ขอผู้รับรอง ๒ ท่าน ครับ

**นายอภิชาติ สมบูรณ์ธรรม**

สมาชิกสภาฯ - เรียนท่านประธานสภาฯ ผมนายอภิชาติ สมบูรณ์ธรรม สมาชิกสภาเทศบาลตำบลหนองคล้า เขต ๒ ขอรับรองนายปานทิพย์ อินทรังษี เป็นคณะกรรมการแปรญัตติท่านที่ ๒ ครับ

**นางสุกานดา อร่ามฉาย**

สมาชิกสภาฯ - เรียนท่านประธานสภาฯ ดิฉันนางสุกานดา อร่ามฉาย สมาชิกสภาเทศบาลตำบลหนองคล้า เขต ๑ ขอรับรองนายปานทิพย์ อินทรังษี เป็นคณะกรรมการแปรญัตติท่านที่ ๒ ค่ะ

**นายชรวัตร อ้นสุวรรณ**

ประธานสภาฯ - ครับท่านใดเห็นชอบให้นายปานทิพย์ อินทรังษี เป็นคณะกรรมการท่านที่ ๒ ขอมติด้วยครับ

**มติที่ประชุม** มติที่ประชุมเห็นชอบให้นายปานทิพย์ อินทรังษี เป็นคณะกรรมการแปรญัตติท่านที่ ๒

รับรองเป็นคณะกรรมการแปรญัตติ ลำดับที่ ๒ จำนวน ๗ เสียง

ไม่รับรอง จำนวน - เสียง

งดออกเสียง จำนวน ๒ เสียง

**มติที่ประชุมเห็นชอบ**

**นายชรวัตร อ้นสุวรรณ**

ประธานสภาฯ - เสนอท่านที่ ๓ ครับ

**นายจุมพล พงษ์พานิช**

สมาชิกสภาฯ - เรียนท่านประธานสภาฯ ผมนายจุมพล พงษ์พานิช สมาชิกสภาเทศบาลตำบลหนองคล้า เขต ๑ ขอเสนอนายนวินวิชญ์ สินทวีทรัพย์ ครับ

**นายชรวัตร อ้นสุวรรณ**

ประธานสภาฯ - ขอผู้รับรอง ๒ ท่านครับ

**นายอภิชาติ สมบูรณ์ธรรม**

สมาชิกสภาฯ - เรียนท่านประธานสภาฯ ผมนายอภิชาติ สมบูรณ์ธรรม สมาชิกสภาเทศบาลตำบลหนองคล้า เขต ๒ ขอรับรองครับ

**นางสำเนา อุตโมท**

สมาชิกสภาฯ - เรียนท่านประธานสภาฯ ดิฉันนางสำเนา อุตโมท สมาชิกสภาเทศบาลตำบลหนองคล้า เขต ๑ ขอรับรองค่ะ

**นายชรวัตร อ้นสุวรรณ**

ประธานสภาฯ - ท่านใดเห็นชอบให้นายนวินวิชญ์ สินทวีทรัพย์ เป็นคณะกรรมการท่านที่ ๓ ขอมติด้วยครับ

**มติที่ประชุม** มติที่ประชุมเห็นชอบให้นายนวินวิชญ์ สินทวีทรัพย์ เป็นคณะกรรมการแปรญัตติท่านที่ ๓

รับรองเป็นคณะกรรมการแปรญัตติ ลำดับที่ ๓ จำนวน ๗ เสียง

ไม่รับรอง จำนวน - เสียง

งดออกเสียง จำนวน ๒ เสียง

**มติที่ประชุมเห็นชอบ**

**นายชรวัตร อ้นสุวรรณ**

ประธานสภาฯ - ครับ มติที่ประชุมได้เห็นชอบให้แต่งตั้งคณะกรรมการแปรญัตติ ดังนี้

1. นางสำเนา อตุใมท เป็นคณะกรรมการแปรญัตติ ลำดับที่ ๑
2. นายปานทิพย์ อินทรังษี เป็นคณะกรรมการแปรญัตติ ลำดับที่ ๒
3. นายนวินวิชญ์ สินทวีทรัพย์ เป็นคณะกรรมการแปรญัตติ ลำดับที่ ๓

**นายชรวัตร อ้นสุวรรณ**

ประธานสภาฯ - ต่อไปนะครับ ขอให้คณะกรรมการแปรญัตติ เสนอวันขอแปรญัตติด้วยครับ

**นางสำเนา อุตโมท**

สมาชิกสภาฯ - เรียนท่านประธานสภาฯ ดิฉันนางสำเนา อุตโมท สมาชิกสภาเทศบาลตำบลหนองคล้า เขต ๑ขอเสนอวันขอแปรญัตติ ๓ วันค่ะ ตั้งแต่วันที่ ๒๕ –๒๗ สิงหาคม ๒๕๖๓ เวลายื่นเสนอคำแปรญัตติ ตั้งแต่เวลา ๐๘.๓๐ – ๑๖.๓๐ น. ณ เทศบาลตำบลหนองคล้า ค่ะ

**นายชรวัตร อ้นสุวรรณ**

ประธานสภาฯ - มีท่านใดจะเสนอเป็นอย่างอื่นอีกหรือไม่ครับ

 - ถ้าไม่มีผมขอมติที่ประชุมครับ

**มติที่ประชุม** มติที่ประชุมเห็นชอบให้เสนอวันแปรญัตติ ตั้งแต่วันที่ ๒๕ – ๒๗ สิงหาคม ๒๕๖๓ เวลายื่นเสนอคำแปรญัตติ ตั้งแต่เวลา ๐๘.๓๐ – ๑๖.๓๐ น. ณ เทศบาลตำบลหนองคล้า

รับรอง จำนวน ๗ เสียง

ไม่รับรอง จำนวน - เสียง

งดออกเสียง จำนวน ๒ เสียง

**มติที่ประชุมเห็นชอบ**

**ระเบียบวาระที่ ๖ เรื่องอื่น ๆ**

**นายชรวัตร อ้นสุวรรณ**

ประธานสภาฯ - มีสมาชิกสภาท่านใดจะเสนอเรื่องอื่น ๆ หรือไม่ครับ

**นางสำเนา อุตโมท**

สมาชิกสภาฯ - เรียนท่านประธานสภาฯ ดิฉันนางสำเนา อุตโมท สมาชิกสภาเทศบาลตำบลหนองคล้า เขต ๑ซอยอู่ช่างรินสุดซอย ทางยังเป็นหลุมเป็นบ่อ อยากให้เทคอนกรีตหรือไม่ก็ลงหินคลุกค่ะ

**นายป้อ ใจกล้า**

หัวหน้ากองช่าง - เรียนท่านประธานสภาฯ ที่ตรงนั้นเป็นที่ริมแดนของลุงจิตร มันขยายไม่ได้ครับ

**นายชรัตน์ ชนะภัย**

ปลัดเทศบาลฯ - ครับผมจะส่งกองช่างให้ออกไปสำรวจอีกทีนะครับ

**นายชรวัตร อ้นสุวรรณ**

ประธานสภาฯ - มีสมาชิกสภาท่านใดจะเสนอเรื่องอื่น ๆ หรือไม่ครับ

**นายชัยสิทธิ์ เตชะดำรงธรรม**

สมาชิกสภาฯ - เรียนท่านประธานสภาฯ ผมนายชัยสิทธิ์ เตชะดำรงธรรม สมาชิกสภาเทศบาลตำบลหนองคล้า เขต ๑ ไฟฟ้าบริเวณหน้าหมู่บ้านผุสชาดับครับ

**นายชรวัตร อ้นสุวรรณ**

ประธานสภาฯ - มีสมาชิกสภาฯ ท่านใดเสนอเรื่องอื่น ๆ อีกหรือไม่ครับ

 - ถ้าไม่มีแล้ว บัดนี้เราได้ประชุมครบทุกวาระแล้ว ขอปิดประชุมครับ

**ปิดประชุม** เวลา ๑๕.๓๐ น.

 ลงชื่อ............................................................ผู้บันทึกรายงานการประชุม

 (นายนวินวิชญ์ สินทวีทรัพย์)

 เลขานุการสภาเทศบาลตำบลหนองคล้า

**คณะกรรมการตรวจรายงานการประชุม**

ได้ดำเนินการตรวจรายงานการประชุมสภาเทศบาลตำบลหนองคล้า สมัยสามัญ สมัยที่ ๓ ประจำปี พ.ศ. ๒๕๖๓

วันที่ ๒๔ สิงหาคม พ.ศ. ๒๕๖๓ เสร็จเรียบร้อยแล้ว จึงลงลายมือชื่อไว้

ลงชื่อ...................................ประธานคณะกรรมการตรวจรายงานการประชุม

 (นายบูชิต ผลอุทิศ)

 รองประธานสภาเทศบาลตำบลหนองคล้า

ลงชื่อ...................................คณะกรรมการตรวจรายงานการประชุม

 (นายชัยสิทธิ์ เตชะดำรงธรรม)

 สมาชิกสภาเทศบาลตำบลหนองคล้า

ลงชื่อ...................................เลขาคณะกรรมการตรวจรายงานการประชุม

 (นายนวินวิชญ์ สินทวีทรัพย์)

 เลขานุการสภาเทศบาลตำบลหนองคล้า

 ลงชื่อ.................................................ผู้รับรองรายงานการประชุม

 (นายชรวัตร อ้นสุวรรณ)

 ประธานสภาเทศบาลตำบลหนองคล้า

รับรองรายงานการประชุมเมื่อคราวประชุมสมัยสามัญ สมัยสามัญ สมัยที่ ๓

เมื่อวันที่ ๒๔ สิงหาคม พ.ศ. ๒๕๖๓